Pürksi kalmistu

Pürksi kalmistu on Lääne-Nigula vallas Pürksi külas asuv keskaegne kalmistu, mis oli kasutusel 15. kuni 18. sajandini. Ajalooliselt jäi kalmistu ala Noarootsi kihelkonda, Nigårdsi (tänapäeval Nigase) talu maadele. Kalmistu tunnistati arheoloogiamälestiseks kultuuriministri 1997. aasta 1. septembri määrusega nr 59.Kultuurimälestiseks tunnistamine – Riigi Teataja. Vaadatud 26.03.2019.

Kohalike inimeste hulgas on kalmistut peetud katkukalmistuks.10058 Kalmistu • Mälestised. Vaadatud 26.03.2019. Üks katkukalmistu asub keskaegsest kalmistust 1,7 kilomeetrit kirdes, samuti tänase Pürksi küla piires.Maa-ameti kaardiserver (kultuurimälestised). Vaadatud 26.03.2019.

Nõukogude ajal ehitati kalmistul asunud Nigårdsi taluhoone asukohale Pürksi külanõukogu hoone.

Kirjeldus
Ümbritsevast veidi kõrgemal asuva keskaegse kalmistu suurem osa jääb Nõmmküla–Aulepa–Österby teest läände. Kalmistu hinnanguline suurus oli 80 meetrit (ida-lääne suunas) korda 60 meetrit (põhja-lõuna suunas). Kuigi kalmistu pind on aastasadade jooksul mullatööde käigus olulisel määral lõhutud, on tõenäoline, et kalmistu alal on veel säilinud tervemaid matuseid. Kalmistu väiksem ja tänaseks lõhutud perifeerne osa jääb mainitud maanteest idasse Miku (tänapäeval Vana-Miku) talu maadele.

Leiud
Kalmistu alalt leitud luude kohta on andmeid alates 1920. aastatest. Kolhoosi kuuri ehitamisel 1950. aastate lõpus leiti 50–80 cm sügavuselt luustikke, mis olid kõik peaga läänekaarde asetatud. Hiljem külanõukogu hoone taha kaablikraavi kaevates leiti luustikke 1 meetri sügavuselt. Esemete leidmise kohta andmed puuduvad.

Ka Nõmmküla–Aulepa–Österby teest idasse jäänud perifeersest osast on mullatööde käigus luutükke leitud. Lisaks on leitud matusejäätmeid kalmistust lõunas asuva Kolju tee piirkonnast. Sellest omakorda 10 meetrit lõuna pool tehti piimapunkti ehitamisel ulatuslikke mullatöid, kuid selle käigus matuste jälgi ei leitud.

Vaata ka
 Hosby vana kalmistu
 Noarootsi kalmistu

Viited

Kategooria:Noarootsi kihelkonna kalmistud
Kategooria:Lääne-Nigula vald
Kategooria:Lääne maakonna kalmistud